  Майя Бывальцева Туннэ, 30-тӥ куартолэзе, Удмуртиетӥ Скадинав циклон ортчоз. Тӧло луоз, нош ӝытпал гудыръяны, йӧ усьыны быгатоз. Со сярысь  вотэсбамаз ивортэ элькун гидрометрлэн пресс-секретарез Алла Шумихина. Матысь нуналъёсы озьы ик тӧло луоз (секундскын 13–14 метрозь), но кужмояллятэк. Гужемлэн нырысетӥ нуналаз, 1-тӥ инвожое, кезьыт луоз, уйин интыосын температура -2 градусозь лэзькоз. Нуназе ӵоже дырын-дырын зороз, куд-ог интыосын лымыен суро (уката ик Удмуртилэн уйпал ёросъёсаз). Температура +6…+11 градуслэсь вылӥе уз ӝутскы. Куазь эсэпаз пыроз 4-тӥ инвожолы гинэ. Оглом инвожолэн нырысетӥ декадаяз температура инкуазь эсэпъёслэсь 3–4 градуслы улӥынгес луозы шуыса чаклало. Тегъёс: Гидрометцентр Удмуртия куазь гужем  